गृह मंत्रालय एनसीएमसी ने अत्यंत प्रचंड चक्रवाती तूफान फोनी के कल ओडिशा तट से टकराने से उत्पन्न होने वाली स्थिति से निपटने की तैयारियों की समीक्षा की भारतीय मौसम विभाग (आईएमडी) ने यह जानकारी दी कि 3 मई की सुबह पुरी के दक्षिण में स्थित ओडिशा के तट से चक्रवाती तूफान फोनी के टकराने का अंदेशा है। इस दौरान 180 किलोमीटर प्रति घंटे तक की प्रचंड रफ्तार से तेज हवाएं चलने की आशंका है जिससे राज्य के तटीय जिलों में भारी वर्षा होने और तूफानी लहर उत्पन्न होने का अंदेशा है।